b"\n_START_ARTICLE_\nN\xc3\xa4kij\xc3\xa4\n_START_SECTION_\nTuotanto\n_START_PARAGRAPH_\nSarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005\xe2\x80\x932009. Sarja siirtyi CBS:lle viiden tuotantokauden j\xc3\xa4lkeen vuonna 2009. Syksyll\xc3\xa4 2010 alkoi seitsem\xc3\xa4s tuotantokausi, joka on sarjan viimeinen. Suomessa N\xc3\xa4kij\xc3\xa4\xc3\xa4 esitt\xc3\xa4\xc3\xa4 Nelonen, joka on esitt\xc3\xa4nyt juuri viimeisen eli seitsem\xc3\xa4nnen tuotantokauden Loppuun._NEWLINE_N\xc3\xa4kij\xc3\xa4 perustuu sen konsulttinakin toimivan meedio ja kirjailija Allison DuBois\xe2\x80\x99n el\xc3\xa4m\xc3\xa4\xc3\xa4n. NBC:n websivulla tosiel\xc3\xa4m\xc3\xa4n DuBois\xe2\x80\x99n on v\xc3\xa4itetty avustaneen viranomaisia murha- ja katoamistapauksissa, mutta nimelt\xc3\xa4 mainitut viranomaiset ovat kiist\xc3\xa4neet v\xc3\xa4itteet. Tiett\xc3\xa4v\xc3\xa4sti oikean DuBois\xe2\x80\x99n ty\xc3\xb6 lainvalvonnan parissa rajoittuu opiskeluaikaiseen harjoittelijuuskauteen Phoenixin syytt\xc3\xa4j\xc3\xa4nvirastossa. Kuten sarjan p\xc3\xa4\xc3\xa4henkil\xc3\xb6, tosiel\xc3\xa4m\xc3\xa4n DuBois on naimisissa insin\xc3\xb6\xc3\xb6ri Joe DuBois'n kanssa ja kolmen lapsen \xc3\xa4iti.\n_START_SECTION_\nJuoni\n_START_PARAGRAPH_\nAllison DuBois on naimisissa oleva kolmen lapsen \xc3\xa4iti, jolla on kyky puhua kuolleiden kanssa ja n\xc3\xa4hd\xc3\xa4 heihin tai tuleviin rikoksiin liittyvi\xc3\xa4 vihjeit\xc3\xa4 unissaan. Allison toimii Phoenixin syytt\xc3\xa4j\xc3\xa4ntoimistossa profiloijana, mutta hy\xc3\xb6dynt\xc3\xa4\xc3\xa4 ty\xc3\xb6ss\xc3\xa4\xc3\xa4n my\xc3\xb6s yliluonnollisia kykyj\xc3\xa4\xc3\xa4n ja tutkii rikoksia yhdess\xc3\xa4 etsiv\xc3\xa4 Lee Scanlonin ja muiden viranomaisten kanssa. H\xc3\xa4nen esimiehen\xc3\xa4\xc3\xa4n toimii syytt\xc3\xa4j\xc3\xa4 Manuel Devalos. Sarjassa seurataan my\xc3\xb6s DuBois'n perhe-el\xc3\xa4m\xc3\xa4\xc3\xa4."